**Likumprojekta „Grozījumi Ķīmisko vielu likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi Ķīmisko vielu likumā” (turpmāk – likumprojekts) izstrādāts, lai precizētu uzraudzības un kontroles iestāžu kompetences, kā arī lai precizētu deleģējumu Ministru kabineta 2011. gada 12. jūlija noteikumiem Nr. 563 „Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ķīmisko vielu likumā ir noteikts, ka Veselības ministrija un tās uzraudzības un kontroles iestādes (Veselības inspekcija) kontrolē visas darbības ar ķīmiskām vielām un maisījumiem un tirgū laistos un izplatītos biocīdus, kas neatbilst Ministru kabineta 2008. gada 5. februāra noteikumiem Nr. 76 „Veselības inspekcijas nolikums”. Tāpēc nepieciešams veikt precizējumu un noteikt, ka Veselības ministrija un tās uzraudzības un kontroles iestādes, t.i., Veselības inspekcija veic tirdzniecībā esošo (tirgū laisto un izplatīto) ķīmisko vielu, maisījumu un biocīdu kontroli un uzraudzību Latvijas teritorijā, neskarot Ķīmisko vielu likuma 4. pantā noteikto citu valsts institūciju kompetenci un Eiropas Savienības ārējo robežu.  Veselības ministrijas uzraudzības un kontroles institūcijas galvenokārt kontrolē ķīmiskās vielas, maisījumus un biocīdus atbilstoši šādām Eiropas Parlamenta un Padomes regulām:  - 2006. gada 18. decembra Regulai Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza direktīvu 1999/45/EK un atceļ Padomes Regulu (EEK) Nr. 793/93 un Komisijas regulu (EK) Nr. 1488/94, kā arī Padomes direktīvu 76/769/EEK un Komisijas direktīvu 91/155/EEK, direktīvu 93/67/EEK, direktīvu 93/105/EK un direktīvu 2000/21/EK;  - 2008. gada 16. decembra Regulas (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza Regulu (EK) Nr. 1907/2006;  - 2012. gada 22. maija Regulas (ES) Nr. 528/2012 par biocīdu piedāvāšanu tirgū un lietošanu.  Šobrīd Ķīmisko vielu likuma 4. panta sestā daļa noteic, ka ievestās bīstamās ķīmiskās vielas un maisījumus, kuriem noteikti īpaši ierobežojumi vai aizliegumi, uz valsts robežas (muitas) kontrolē Valsts ieņēmumu dienesta muitas iestādes.  Muitas likuma 3. panta pirmajā daļā ir noteikts, ka Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu  5. panta 1. punkta izpratnē muitas administrācija Latvijas Republikā ir Valsts ieņēmumu dienests, līdz ar to pants tiek precizēts, nosakot, ka uz valsts robežas bīstamās ķīmiskās vielas un maisījumus, kuriem noteikti īpaši ierobežojumi vai aizliegumi, kontrolē Valsts ieņēmumu dienests.  Valsts ieņēmumu dienests (muitu) un uzraudzības iestādes savstarpēji noslēdz starpresoru vienošanos, kurā noteikta sadarbības kārtība par to, kā uz valsts robežas tiek kontrolētas ievestās bīstamās ķīmiskās vielas un maisījumi, kuriem noteikti īpaši ierobežojumi vai aizliegumi.  Ķīmisko vielu likuma 4. panta 6.1 daļā šobrīd ir noteikta prasība, ka Patērētāju tiesību aizsardzības centrs pārbauda būvizstrādājumu atbilstību normatīvo aktu prasībām, ko nepieciešams svītrot, jo Patērētāju tiesību aizsardzības centra kompetence būvizstrādājumu jomas uzraudzībā izriet no Būvniecības likuma un Ministru kabineta 2014. gada 25. marta noteikumiem Nr. 156 „Būvizstrādājumu tirgus uzraudzības kārtība”.  Ķīmisko vielu likuma 16. pants tiek papildināts ar trešo daļu, kurā tiek paredzēts deleģējums Ministru kabinetam noteikt atbildīgās institūcijas darbībām ar ozona slāni noārdošām vielām un fluorētām siltumnīcefekta gāzēm. Tieslietu ministrija, sniedzot 2017. gada 26. janvāra atzinumu Nr. 1-9.1/72 par Ministru kabineta noteikumu projektu “Grozījumi Ministru kabineta 2011. gada 12. jūlija noteikumos Nr. 563 “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm””, ir norādījusi, ka minētajos noteikumos ir noteiktas vairākas atbildīgās institūcijas, bet to noteikšanai nav nepieciešamā deleģējuma. Prasība noteikt atbildīgās institūcijas izriet no Eiropas Parlamenta un Padomes 2014. gada 16. aprīļa Regulas (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006.  Ar likumprojekta 2. pantu tiek labota neprecizitāte Ķīmisko vielu likuma 10. panta otrajā daļā, kas radās, stājoties spēkā visiem pārejas perioda nosacījumiem, t.i., tiek noteikts, ka ķīmiskās vielas un maisījumi ir jāklasificē saskaņā ar Eiropas Parlamenta un Padomes 2008. gada 16. decembra Regulu Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza Regulu (EK) Nr. 1907/2006.  Likumprojektā svītrotas atsauces uz Eiropas Parlamenta un Padomes direktīvām, kas zaudējušas spēku līdz ar Eiropas Parlamenta un Padomes 2008. gada 16. decembra Regulas Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza Regulu (EK) Nr. 1907/2006 un Eiropas Parlamenta un Padomes Regulas (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK spēkā stāšanos. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Ekonomikas ministrija, Valsts vides dienests, Veselības inspekcija |
| 4. | Cita informācija | Likumprojekta izstrādē iesaistītās institūcijas, vienojoties par likumprojekta redakciju, nonāca pie secinājuma, ka lielāka vērība jāvelta Ķīmisko vielu likuma 4. panta sestās daļas nosacījumu īstenošanai attiecībā uz iestāžu sadarbību Latvijā ievesto bīstamo ķīmisko vielu un maisījumu, kuriem noteikti īpaši ierobežojumi vai aizliegumi, muitas kontrolē. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Netieši attiecas uz komersantiem, kas veic darbības ar ķīmiskām vielām, maisījumiem un biocīdiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza Regulu (EK) Nr. 1907/2006. |
| 2. | Citas starptautiskās saistības | Eiropas Cilvēktiesību un pamatbrīvību aizsardzības konvencijas 2. pants. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006. | | |
| A | B | C | D |
| Regulas Nr. 1272/2008 4.1. pants | 2. pants. | Ieviests pilnībā | Likumprojekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Likumprojekts šo jomu neskar. |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Likumprojekts 2017. gada 10. februārī tika ievietots Vides aizsardzības un reģionālās attīstības ministrijas tīmekļvietnē: varam.gov.lv. |
| 3. | Sabiedrības līdzdalības rezultāti | Viedokļi un komentāri līdz šim brīdim no sabiedrības nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Valsts vides dienests, Veselības inspekcija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Likumprojekts neparedz jaunu institūciju izveidi, likvidāciju vai reorganizāciju.  Saistībā ar likumprojekta izpildi nav nepieciešamas veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Vides aizsardzības un reģionālās

attīstības ministrijas valsts sekretārs Rinalds Muciņš

Jirgensone 67026514

Dagnija.Jirgensone@varam.gov.lv